Eiropas Parlamenta ieteikums Eiropadomei par teroristu uzbrukumiem - novēršana, sagatavošanās un reaģēšana (2005/2043(INI))



Oficiālais Vēstnesis 124 E , 15/05/2006 Lpp. 0246 - 0249



P6_TA(2005)0220 Teroristu uzbrukumi — novēršana, sagatavošanās un reaģēšana Eiropas Parlamenta ieteikums Eiropadomei par teroristu uzbrukumiem — novēršana, sagatavošanās un reaģēšana (2005/2043(INI)) Eiropas Parlaments, - ņemot vērā priekšlikumu ieteikumam Padomei, ko ierosinājis Alexander Nuno Alvaro ALDE grupas vārdā par vienoto pieeju ES līmenī, lai novērstu, sagatavotos un reaģētu uz visu veidu teroristu uzbrukumiem un tiktu galā ar to sekām (B6-0081/2005), - ņemot vērā Līguma par Eiropas Savienību V sadaļu, - ņemot vērā Līguma par Eiropas Savienību VI sadaļu un, it īpaši, 29., 30., 31., 32., 34., 39. un 42. pantu, - ņemot vērā Eiropas Konstitucionālo līgumu un jo īpaši tā I-43. un III-284. pantu, - ņemot vērā divpadsmit ANO konvencijas par terorisma apkarošanu, - ņemot vērā Romas Starptautiskās krimināltiesas statūtus, ko 1998. gada 17. jūlijā pieņēma Apvienoto Nāciju Organizācijas Ārkārtējo un pilnvaroto vēstnieku konferencē, - ņemot vērā Rīcības plānu cīņai pret terorismu, ko pieņēma Eiropadome ārkārtas sanāksmē Briselē 2001. gada 21. septembrī, - ņemot vērā valstu un valdību vadītāju paziņojumus neformālā sanāksmē Ģentē 2001. gada 19. oktobrī, - ņemot vērā 2001. gada 14. un 15. decembra Lākenes Eiropadomes secinājumus, - ņemot vērā Padomes 2002. gada 28. februāra Lēmumu 2002/187/TI, ar kuru izveido Eurojust, lai pastiprinātu cīņu pret smagiem noziegumiem [1], - ņemot vērā Padomes 2002. gada 13. jūnija Pamatlēmumu 2002/584/TI par Eiropas apcietināšanas orderi un par nodošanas procedūrām starp dalībvalstīm [2], - ņemot vērā Padomes 2002. gada 13. jūnija Pamatlēmumu 2002/475/TI par terorisma apkarošanu [3], - ņemot vērā Padomes 2002. gada 13. jūnija Pamatlēmumu 2002/465/TI par kopējām izmeklēšanas grupām [4] kriminālajā jomā, iesaistot divas vai vairāk dalībvalstis, - ņemot vērā Padomes 2003. gada 22. jūlija Pamatlēmumu 2003/577/TI par Eiropas Savienības īpašuma vai pierādījumu iesaldēšanas rīkojumu izpildi [5], - ņemot vērā Eiropadomes secinājumus 2004. gada 25. un 26. marta sanāksmē Briselē, - ņemot vērā Eiropadomes deklarāciju par terorisma apkarošanu 2004. gada 25. marta sanāksmē Briselē, - ņemot vērā prezidentūras secinājumus Eiropadomes 2004. gada 17. un 18. jūnija sanāksmē Briselē, - ņemot vērā pārstrādāto ES rīcības plānu / darbības programmu terorisma apkarošanai, ko ņēma vērā Padome tās sanāksmē 2004. gada 17. un 18. jūnija, - ņemot vērā prezidentūras secinājumus Eiropadomes 2004. gada 4. un 5. novembra sanāksmē Briselē, - ņemot vērā Hāgas programmu "Brīvības, drošības un tieslietu jomas nostiprināšana Eiropas Savienībā" [6], ko Eiropadome pieņēma, - ņemot vērā prezidentūras secinājumus Eiropadomes 2004. gada 16. un 17. decembra sanāksmē Briselē, - ņemot vērā Komisijas paziņojumus par teroristu finansēšanas novēršanu un cīņu pret to, veicot pasākumus informācijas apmaiņas, pārredzamības un finanšu darījumu izsekojamības uzlabošanai (KOM(2004)0700), sagatavotību un seku pārvaldību cīņā pret terorismu (KOM(2004)0701), kā arī kritisko infrastruktūru aizsardzība cīņā pret terorismu (KOM(2004)0702), - ņemot vērā Komisijas paziņojumu Padomei un Eiropas Parlamentam par pasākumiem, kas jāveic cīņā pret terorismu un citiem smago noziegumu veidiem īpaši, lai uzlabotu informācijas apmaiņu (KOM(2004)0221), - ņemot vērā Padomes pamatlēmuma projektu par informācijas un izlūkdatu apmaiņas vienkāršošanu starp Eiropas Savienības dalībvalstu tiesību aizsardzības iestādēm, īpaši attiecībā uz smagiem nodarījumiem, tostarp terora aktiem (10215/04), - ņemot vērā Reglamenta 114. panta 3. punktu un 94. pantu, - ņemot vērā Pilsoņu brīvību, tieslietu un iekšlietu komitejas ziņojumu (A6-0166/2005) A. tā kā Eiropas Savienības galvenā prioritāte attiecībā uz sagatavošanos un reaģēšanu uz teroristu uzbrukumiem ir Kopienas iestāžu un dalībvalstu spēja novērst teroristu uzbrukumus; B. tā kā, lai atrisinātu terorisma problēmu, nepietiek izveidot garu un vispārīgu rīcības priekšlikumu sarakstu, C. tā kā cīņai pret terorismu, tostarp reakcijai uz teroristu uzbrukumiem vienmēr ir jābūt saistītai ar cilvēktiesību aizsardzību un pamatbrīvību ievērošanu, jo tā ir svarīga mūsu iestāžu daļa un identitātes simbols, un tā kā jebkuriem ārkārtas situācijā pieņemtiem tiesību aktiem ir jāatbilst cilvēktiesību, pamatbrīvību un personas datu aizsardzības prasībām; D. tā kā cīņa pret terorismu prasa īpašas stratēģijas attiecībā uz katru teroristu organizāciju un tādēļ, ieviešot jaunus līdzekļus cīņai pret terorismu, ir jāņem vērā šādu organizāciju darbības stratēģija; E. tā kā teroristu organizāciju priekšrocība ir to izkliedētība un neprognozējamība, jo neviens nezina patieso to darbības mērogu vai atbalsta apjomu, lai cīņa pret tām būtu sekmīga, ir svarīgi izprast šīs organizācijas un sociālo vidi, kurā tās ir izveidojušās un pastāv; F. tā kā šīs organizācijas nenorobežo robežas vai īpaši ģeogrāfiski apgabali, tās bieži ļaunprātīgi izmanto pārredzamības trūkumu "ļoti vājās un vājās valstīs" un ir spējīgas radīt graujošas sekas vairākās valstīs vienā un tajā pašā laikā; G. tā kā, izvērtējot draudus Eiropas Savienībai, jāatzīst, ka terorisms visās tā izpausmēs ir jauna parādība, kura darbības struktūra un uzbrukumu laiks un periodiskums vēl nav pietiekami izprasts; H. tā kā enerģiska iestāšanās par plurālismu, daudzveidību, cilvēktiesībām un mierīgu dialogu ir vislabākais veids, kā novērst radikalizāciju un kaitīgu sabiedrības polarizāciju, kas bieži ir gan daļa no terorisma, gan tā sekas; I. tā kā novēršanai ir jābalstās uz informāciju, nepārtrauktu atklātu dialogu par terorisma draudiem, kolektīvu terorisma noraidījumu politiskas stratēģijas līmenī un to iemeslu analīzi, kas daļai sabiedrības kalpo par attaisnojumu atteikumam noraidīt terorismu, paturot prātā to, ka vienmēr ir jācenšas izvairīties no nepamatotas trauksmes celšanas un nepareiza draudu novērtējuma; J. tā kā Eiropas Parlaments uztver sevi kā galveno Eiropas forumu dialogam starp sabiedrību un dažādām ES iestādēm, tāpēc tam ir jāizplata informācija par organizācijām un to tipiskajiem darbības veidiem, kā arī par Eiropas Savienības centieniem cīņā ar tām; K. tā kā, lai tiktu galā ar terorismu, ES ir jāizveido un jāiedzīvina ne tikai vispārīgu mērķu saraksts, bet arī tāds politisks Eiropas Savienības projekts, ko eiropieši spēj atpazīt un kas sekmē iekšējo un ārējo drošību; L. tā kā politiski reaģēt ir iespējams tikai tad, ja pastāv novēršanas politika, jo savādāk reakcija Eiropas Savienības līmenī var būt tikai nepietiekama un neorganizēta; M. tā kā ES iekšējās un ārējās drošības politikai ir jābūt konsekventai un jāatspoguļojas tās iestāžu darbībā, 1. Iesniedz Eiropadomei un Padomei šādus ieteikumus: A. Attiecībā uz novēršanu aicina Padomi: a) pārveidot pašreizējo detalizēto un vispārējo pretterorisma iniciatīvu sarakstu par visaptverošu un saskaņotu politisku Eiropas Savienības projektu cīņai pret terorismu un tā iemesliem gan Eiropas Savienībā, gan ārpus tās; b) pilnībā atbalstīt pašreizējos centienus vajadzības gadījumā radīt jaunus līdzekļus un platformas, lai veicinātu un sekmētu analīzi un informācijas apmaiņu starp policijas spēkiem un izlūkdienestiem attiecībā uz teroristu organizācijām un to darbības veidu, tajā pašā laikā ievērojot personas datu aizsardzības principus; c) pārraudzīt finanšu iestāžu naudas pārskaitījumu lomu, lai novērstu aizdomīgu naudas plūsmu izmantošanu teroristu darbību finansēšanā; d) izveidot visus nepieciešamos līdzekļus, lai veiktu informācijas apmaiņu ar trešām valstīm un starptautiskām organizācijām par aizdomās turētiem teroristiem un viņu organizācijām, tajā pašā laikā ievērojot konfidencialitātes un personas datu aizsardzības principus; e) radīt informācijas apmaiņas forumu starp visām Eiropas Savienības iestādēm, balstoties uz sanāksmēm divreiz gadā, kas paredzētas, lai turpinātu šādu informācijas apmaiņu, šajā gadījumā apmainoties nevis ar operatīvo informāciju, bet gan ar centieniem cīņā pret šīm organizācijām; f) izvērst aizsargdarbības, kas balstās uz dialogu starp kultūrām un reliģijām, lai veicinātu savstarpēju informētību un sapratni; g) sniegt nepārprotamu atbalstu Parlamenta pilotprojektam, lai veicinātu informācijas apmaiņu starp policijas spēkiem, ņemot vērā Kopienas personas datu aizsardzību reglamentējošos tiesību aktus; h) sekmēt Eiropola un Eurojust specializācijas palielināšanu cīņā pret terorismu, nostiprinot šo iestāžu lomu draudu identificēšanā un to Eiropas Savienības mehānismu aktivēšanā, kas paredzēti informācijas apmaiņai starp Eiropas Savienības policijas iestādēm un dalībvalstīm, kā arī veicināt savstarpēju uzticību Eiropas Savienības mehānismiem, kas paredzēti informācijas apmaiņai starp Eiropas Savienības policijas iestādēm un dalībvalstīm; i) nodrošināt, lai mācību un specializācijas kursi Eiropas Policijas koledžā pilnībā aptver visus terorisma veidus, ņemot vērā tā lielo nozīmi Eiropas Savienības nākotnē; j) nodrošināt Parlamenta pārstāvju dalību neoperatīvās informācijas apmaiņā sanāksmēs, kas notiek divas reizes gadā un kurās piedalās SCIFA, CATS, Eiropols, EUROJUST, EBA, CPTF un SitCen vadītāji; k) veicināt tādu Eiropas tiesību aktu pieņemšanu, kas ir izstrādāti, lai nodrošinātu maksimālu kontroli pār tādu ķīmisko vielu prekursoru izkliedēšanu un uzkrāšanu, kurus var izmantot sprāgstvielu ražošanā; B. Attiecībā uz reaģēšanu: a) turpināt izstrādāt darbības un pasākumus, kas pēc uzbrukuma jāveic automātiski; b) nodrošināt Eiropas Pretterorisma koordinatora biroju ar resursiem, kas tam vajadzīgi, lai izstrādātu un koordinētu reakciju uz teroristu uzbrukumu, tādējādi nodrošinot, ka reakcija ir pēc iespējas integrētāka un efektīvāka: Šāda reaģēšana ietver arī pamataprūpes nodrošināšanu upuriem un to ģimenes locekļiem. c) Atbalstīt šādus viņu pasākumus, kas paredzēti palīdzības sniegšanai terorisma upuriem: - izveidot Komisijā bāzētu Eiropas Vienību palīdzības sniegšanai terorisma upuriem, kas darbotos kā uzziņu un kontaktpunkts ES iestādēs, - atbalstīt Komisijas iniciatīvu par Solidaritātes fonda izmantošanu teroristu uzbrukuma gadījumos un kā kompensācijas instrumentu, - nostiprināt pilotprojektu terorisma upuru atbalstīšanai, šim mērķim izveidojot atsevišķu budžeta pozīciju, d) atbalstīt Kopienas programmas, kas piedāvā aizsardzību upuriem, kas ir terora aktu liecinieki; 2. uzdod tā priekšsēdētājam nosūtīt šo ieteikumu Eiropadomei, Padomei un informācijai arī Komisijai, dalībvalstu valdībām un parlamentiem, Eiropas Padomei, kā arī ANO un tās specializētajām aģentūrām. [1] OV L 63, 6.3.2002., 1. lpp. [2] OV L 190, 18.7.2002., 1. lpp. [3] OV L 164, 22.6.2002., 3. lpp. [4] OV L 162, 20.6.2002., 1. lpp. [5] OV L 196, 2.8.2003., 45. lpp. [6] OV C 53, 3.3.2005., 1.lpp. --------------------------------------------------